ເກົາຫຼີເໜືອ ປະຕິເສດວ່າ ຕົນບໍ່ໄດ້ hack ຄອມພີວເຕີ ຂອງບໍລິສັດ Sony Pictures
ສູນກາງຂ່າວ ຂອງທາງການເກົາຫຼີເໜືອ ເປີດເຜີຍບົດຄວາມສະບັບນຶ່ງ ທີ່ກ່າວວ່າ ການໂຈມຕີ ດັ່ງກ່າວ ອາດໄດ້ເປັນການກະທຳ ຂອງກຸ່ມທີ່ສະໜັບສະໜຸນ ເກົາຫຼີເໜືອ ກໍເປັນໄດ້.
ເກົາຫຼີເໜືອໄດ້ອອກມາປະຕິເສດ ຕໍ່ການມີຄວາມຮັບຜິດຊອບ ໃດໆ ໃນ ການໂຈມຕີທາງຄອມພີວເຕີທີ່ສ້າງຄວາມເສຍຫາຍ ຕໍ່ຕາໜ່າງຄອມພີວເຕີ ຂອງບໍລິສັດຜະລິດຮູບເງົາ Sony Pictures ເຖິງແມ່ນບໍ່ໄດ້ມີຜູ້ໃດທຳ ການກ່າວຫາ ປະເທດທີ່ ຖືລັດທິ Stalin ແຫ່ງນີ້ ຢ່າງເປັນທາງການວ່າ ເປັນຜູ້ຮັບຜິດ ຊອບກໍຕາມ ສູນກາງຂ່າວຂອງທາງການເກົາຫຼີເໜືອ ໄດ້ເປີດເຜີຍບົດຄວາມ ສະບັບນຶ່ງໃນວັນອາທິດມື້ນີ້ ທີ່ກ່າວວ່າ ການໂຈມຕີດັ່ງກ່າວອາດ ໄດ້ເປັນການ ກະທຳຂອງພວກກຸ່ມທີ່ສະໜັບສະໜຸນເກົາຫຼີເໜືອ ກໍເປັນໄດ້ ບົດຄວາມໄດ້ເອີ່ຍຊື່ກຸ່ມ ຫຼື  ຊຶ່ງເປັນແກ໊ງໂຈມຕີທາງຄອມພີວເຕີ ທີ່ບໍ່ຮູ້ຈັກກັນມາກ່ອນ ວ່າອາດເປັນໜຶ່ງໃນພວກກຸ່ມເຫລົ່ານັ້ນ ພຽງຢ້າງໄດ້ກ່າວຫາເກົາຫຼີໃຕ້ ວ່າເປັນຜູ້ເປົ່າຂ່າວລື ທີ່ບໍ່ມີມູນຄວາມຈິງ ກ່ຽວກັບການໂຈມຕີດັ່ງກ່າວ ບັນດາຜູ້ບໍລິຫານບໍລິສັດ Sony ຕຳຫຼວດສັນຕິບານ FBI ແລະກະຊວງຮັກສາຄວາມປອດໄພພາຍໃນຂອງສະຫະລັດທັງໝົດກຳລັງພາກັນສືບສວນສອບສວນ ກ່ຽວກັບການໂຈມຕີດັ່ງກ່າວ ແລະເວົ້າວ່າ ມັນເປັນການໄວໂພດ ທີ່ຈະກ່າວຫາຜູ້ໃດຜູ້ນຶ່ງນັ້ນ ບໍລິສັດ Sony ກຳລັງກະກຽມຈະນຳອອກເຜີຍແຜ່ ຮູບເງົາເລື່ອງ  ຊຶ່ງເປັນເລື່ອງຕະຫຼົກ ກ່ຽວກັບນັກຂ່າວ 2 ຄົນ ທີ່ຖືກເກນເປັນສາຍລັບໂດຍອົງການສືບລັບ CIA ເພື່ອໄປທຳການລອບສັງຫານຜູ້ນຳ Kim Jong Un ຂອງເກົາຫຼີເໜືອນັ້ນ ລັດຖະບານພຽງຢ້າງ ໄດ້ປະນາມຢ່າງແຂງແຮງຕໍ່ຮູບເງົາເລື່ອງນີ້ ວ່າ ເປັນການກະທຳອັນນຶ່ງຂອງການກໍ່ການຮ້າຍ ແລະສົງຄາມ